nibzard/narodne-novine-full-text-markdown huggingface dataset:
## Odluka o imenovanju sutkinje Općinskog suda u Gospiću

### NN 72/2008 (23.6.2008.), Odluka o imenovanju sutkinje Općinskog suda u Gospiću

# DRŽAVNO SUDBENO VIJEĆE

**2408**

Državno sudbeno vijeće, u postupku trajnog imenovanja na sudačku dužnost
sutkinje Općinskog suda u Gospiću Snježane Pervan, na sjednici održanoj 29.
svibnja 2008. godine. na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Sutkinja Općinskog suda u Gospiću SNJEŽANA PERVAN imenuje se na sudačku dužnost
trajno.

Broj: IS-15/03-2
Zagreb, 29. svibnja 2008.

Predsjednik
**Ivan Mikšić**, v. r.

Odluka, NN 72/2008-2408
## Odluka o imenovanju sutkinje Općinskog suda u Slatini

### NN 72/2008 (23.6.2008.), Odluka o imenovanju sutkinje Općinskog suda u Slatini

# DRŽAVNO SUDBENO VIJEĆE

**2409**

Državno sudbeno vijeće, u postupku trajnog imenovanja na sudačku dužnost
sutkinje Općinskog suda u Slatini Jasminke Jirsak, na sjednici održanoj 29.
svibnja 2008. godine, na temelju čl. 16. st. 5. Zakona o Državnom sudbenom
vijeću (dalje: ZDSV) donijelo je

## ODLUKU

Sutkinja Općinskog suda u Slatini JASMINKA JIRSAK imenuje se na sudačku dužnost
trajno.

Broj: IS-14/03-2
Zagreb, 29. svibnja 2008.

Predsjednik
**Ivan Mikšić**, v. r.

Odluka, NN 72/2008-2409
## Izmjene i dopune Statuta Hrvatske odvjetničke ko­more

### NN 72/2008 (23.6.2008.), Izmjene i dopune Statuta Hrvatske odvjetničke ko­more

# HRVATSKA ODVJETNIČKA KOMORA

**2411**

Na temelju članka 2. alineja 3. Zakona o odvjetništvu (»Narodne novine« 9/94) i
članka 56. stavka 1. točke 1. Statuta Hrvatske odvjetničke komore (»Narodne
novine« 25/95, 92/99, 8/05 i 117/05), Skupština Hrvatske odvjetničke komore,
održana 14. lipnja 2008. godine, usvojila je i donijela

## IZMJENE I DOPUNE

### STATUTA HRVATSKE ODVJETNIČKE KOMORE

Članak 1.

U članku 18. Statuta u t. 7. iza riječi »ureda«, briše se točka zarez, dodaje
zarez i riječi »zajedničkog odvjetničkog ureda ili odvjetničkog društva, broj
ili brojevi telefona i telefaksa, e-mail adresa i web-adresa.«

Članak 2.

U članku 65. st. 1. Statuta iza t. 3. dodaje se nova t. 3.a, a iza t. 8. nova t.
8a koje glase:
3.a »donosi Pravilnik o postupku odobravanja i sadržaju web--stranice odvjetnika,
zajedničkih odvjetničkih ureda i odvjetničkih društava«.
8.a »imenuje glavnog urednika web-stranice odvjetnika, zajedničkih odvjetničkih
ureda i odvjetničkih društava.«

Članak 3.

U članku 71. st. 1. Statuta iza točke 4. dodaju se točke 4.a i 4.b koje glase:
4.a »donosi rješenje kojim odobrava sadržaj web-stranice odvjetnika, zajedničkih
odvjetničkih ureda i odvjetničkih društava.«
4.b »donosi rješenje o bezodložnom brisanju cijele web-stranice ili pojedinih
dijelova sadržaja web-stranice odvjetnika, zajedničkih odvjetničkih ureda i
odvjetničkih društava.«

Članak 4.

U članku 107. Statuta iza riječi »ureda« briše se točka, dodaje se zarez, te
riječi:
»te na web-stranici odvjetnika, zajedničkog odvjetničkog ureda, odnosno
odvjetničkog društva u kojem on radi.«

Članak 5.

U članku 111. Statuta iza točke 11. dodaje se nova točka 11.a koja glasi:
»ako bez odobrenja nadležnog tijela Komore postavi ili izmijeni sadržaj
web-stranice;«

Članak 6.

Ove izmjene i dopune Statuta Hrvatske odvjetničke komore stupaju na snagu osmog
dana od dana objave u »Narodnim novinama«.

Broj: 2943/2008
Zagreb, 16. lipnja 2008.

Predsjednik
**Leo Andreis**, v. r.

Izmjene i dopune, NN 72/2008-2411
## Dopune Kodeksa odvjetničke etike

### NN 72/2008 (23.6.2008.), Dopune Kodeksa odvjetničke etike

# HRVATSKA ODVJETNIČKA KOMORA

**2412**

Na temelju članka 2. alineja 3. Zakona o odvjetništvu (»Narodne novine« 9/94) i
članka 56. stavka 1. točke 1. Statuta Hrvatske odvjetničke komore (»Narodne
novine« 25/95, 92/99, 8/05 i 117/05), Skupština Hrvatske odvjetničke komore,
održana 14. lipnja 2008. godine, usvojila je i donijela

## DOPUNE

### KODEKSA ODVJETNIČKE ETIKE

Čanak 1.

U pravilu Kodeksa odvjetničke etike dodaje se alineja 3. koja glasi:
»– odvjetnicima, zajedničkim odvjetničkim uredima i odvjetničkim društvima imati
web-stranicu sa sadržajem koji je propisan Pravilnikom o postupku odobravanja i
sadržaju web-stranice odvjetnika, zajedničkih odvjetničkih ureda i odvjetničkih
društava, a koja je odobrena od strane nadležnog tijela Komore«.

Članak 2.

Ova dopuna Kodeksa odvjetničke etike stupa na snagu kada ju donese Skupština
Hrvatske odvjetniče komore, a bit će objavljena u »Narodnim novinama«.

Broj: 2943/2008
Zagreb, 16. lipnja 2008.

Predsjednik
**Leo Andreis**, v. r.

Izmjene i dopune, NN 72/2008-2412
## Odluka o izboru predsjednice Ustavnog suda Republike Hrvatske

### NN 72/2008 (23.6.2008.), Odluka o izboru predsjednice Ustavnog suda Republike Hrvatske

# USTAVNI SUD REPUBLIKE HRVATSKE

**2413**

Na temelju članka 125. stavka 3. Ustava Republike Hrvatske (»Narodne novine«,
broj 41/01. i 55/01.) te članka 15. Ustavnog zakona o Ustavnom sudu Republike
Hrvatske (»Narodne novine«, broj 99/99., 29/02. i 49/02. – pročišćeni tekst) i
članka 10. točke 2. Poslovnika Ustavnog suda Republike Hrvatske (»Narodne
novine«, broj 181/03., 16/06. i 30/08.), Ustavni sud Republike Hrvatske u
sastavu Željko Potočnjak, predsjedavajući sudac te suci Marko Babić, Snježana
Bagić, Slavica Banić, Mario Jelušić, Mario Kos, Davor Krapac, Ivan Matija, Jasna
Omejec, Agata Račan, Aldo Radolović, Duška Šarin i Nevenka Šernhorst, na
sjednici održanoj 12. lipnja 2008., donio je

## ODLUKU

### O IZBORU PREDSJEDNICE USTAVNOG SUDA REPUBLIKE HRVATSKE

I.

Za predsjednicu Ustavnog suda Republike Hrvatske izabrana je prof. dr. sc. Jasna
Omejec.

II.

Mandat predsjednice Ustavnog suda Republike Hrvatske traje četiri godine, a
počinje teći od dana izbora na dužnost.

III.

Ova Odluka objavit će se u »Narodnim novinama«.

Broj: SuT-A-11/2008.
Zagreb, 12. lipnja 2008.

Predsjedavajući sudac
**prof. dr. sc. Željko Potočnjak**, v. r.

Odluka, NN 72/2008-2413
## Odluka o izboru zamjenika predsjednice Ustavnog suda Republike Hrvatske

### NN 72/2008 (23.6.2008.), Odluka o izboru zamjenika predsjednice Ustavnog suda Republike Hrvatske

# USTAVNI SUD REPUBLIKE HRVATSKE

**2414**

Na temelju članka 11. točke 1. Poslovnika Ustavnog suda Republike Hrvatske
(»Narodne novine«, broj 181/03., 16/06. i 30/08.), Ustavni sud Republike
Hrvatske u sastavu Jasna Omejec, predsjednica Suda te suci Marko Babić, Snježana
Bagić, Slavica Banić, Mario Jelušić, Mario Kos, Davor Krapac, Ivan Matija,
Željko Potočnjak, Agata Račan, Aldo Radolović, Duška Šarin i Nevenka Šernhorst,
na sjednici održanoj 12. lipnja 2008., donio je

## ODLUKU

### O IZBORU ZAMJENIKA PREDSJEDNICE USTAVNOG SUDA REPUBLIKE HRVATSKE

I.

Za zamjenika predsjednice Ustavnog suda Republike Hrvatske izabran je prof. dr.
sc. Aldo Radolović, sudac Ustavnog suda Republike Hrvatske.

II.

Mandat zamjenika predsjednice Ustavnog suda Republike Hrvatske traje dvije
godine, a počinje teći od dana izbora na dužnost.

III.

Ova Odluka objavit će se u »Narodnim novinama«.

Broj: SuT-A-12/2008.
Zagreb, 12. lipnja 2008.

Predsjednica
**prof. dr. sc. Jasna Omejec**, v. r.

Odluka, NN 72/2008-2414
## Odluka o imenovanju vijeća Ustavnog suda Republike Hrvatske

### NN 72/2008 (23.6.2008.), Odluka o imenovanju vijeća Ustavnog suda Republike Hrvatske

# USTAVNI SUD REPUBLIKE HRVATSKE

**2415**

Na temelju članka 11. točke 2. i 3. Poslovnika Ustavnog suda Republike Hrvatske
(»Narodne novine«, br. 181/03., 16/06. i 30/08.), Ustavni sud Republike Hrvatske
u sastavu Jasna Omejec, predsjednica Suda te suci Marko Babić, Snježana Bagić,
Slavica Banić, Mario Jelušić, Mario Kos, Davor Krapac, Ivan Matija, Željko
Potočnjak, Agata Račan, Aldo Radolović, Duška Šarin i Nevenka Šernhorst, na
sjednici održanoj 12. lipnja 2008., donio je

## ODLUKU

### O IMENOVANJU VIJEĆA USTAVNOG SUDA REPUBLIKE HRVATSKE

I.

Ovom Odlukom imenuju se predsjednici i članovi ustavnosudskih tijela iz članka
8. stavka 1. točke 2. – 5. Poslovnika Ustavnog suda Republike Hrvatske.

II.

U vijeća za odlučivanje o ustavnim tužbama imenuju se:
a) Prvo vijeće:
predsjednik: Aldo Radolović,
članovi: Marko Babić,
Mario Kos,
Davor Krapac,
Duška Šarin,
Nevenka Šernhorst.
b) Drugo vijeće:
predsjednica: Agata Račan,
članovi: Snježana Bagić,
Slavica Banić,
Mario Jelušić,
Ivan Matija,
Željko Potočnjak.

III.

U Vijeće za rješavanje postupovnih pretpostavki za odlučivanje o ustavnim
tužbama imenuju se:
predsjednik: Ivan Matija,
članice: Nevenka Šernhorst, sutkinja izvjestiteljica,
Snježana Bagić.

IV.

U vijeća za odlučivanje o žalbama protiv odluka o razrješenju sudačke dužnosti i
odluka o stegovnoj odgovornosti sudaca imenuju se:
a) Prvo vijeće:
predsjednik: Davor Krapac,
članovi: Marko Babić,
Mario Kos,
Aldo Radolović,
Duška Šarin,
Nevenka Šernhorst.
b) Drugo vijeće:
predsjednica: Snježana Bagić,
članovi: Slavica Banić,
Mario Jelušić,
Ivan Matija,
Željko Potočnjak,
Agata Račan.

V.

U vijeća za izborne sporove imenuju se:
a) Prvo vijeće:
predsjednik: Mario Kos,
članovi: Snježana Bagić,
Ivan Matija.
b) Drugo vijeće:
predsjednica: Nevenka Šernhorst,
članovi: Davor Krapac,
Aldo Radolović.
c) Treće vijeće:
predsjednik: Marko Babić,
članovi: Mario Jelušić,
Agata Račan.
d) Četvrto vijeće:
predsjednik: Željko Potočnjak,
članovi: Slavica Banić,
Duška Šarin.

VI.

Ova Odluka stupa na snagu danom donošenja i objavit će se u »Narodnim novinama«.

Broj: SuT-A-13/2007
Zagreb, 12. lipnja 2008.

Predsjednica
**prof. dr. sc. Jasna Omejec**, v. r.

Odluka, NN 72/2008-2415
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni Zakona o porezu na dohodak

### NN 73/2008 (26.6.2008.), Zakon o izmjeni Zakona o porezu na dohodak

# HRVATSKI SABOR

**2421**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENI ZAKONA O POREZU NA DOHODAK

Proglašavam Zakon o izmjeni Zakona o porezu na dohodak, kojega je Hrvat­ski
sabor donio na sjednici 19. lipnja 2008. godine.

Klasa: 011-01/08-01/68
Urbroj: 71-05-03/1-08-2
Zagreb, 24. lipnja 2008.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENI ZAKONA O POREZU NA DOHODAK

Članak 1.

U Zakonu o porezu na dohodak (»Narodne novine«, br. 177/04.) u članku 36. stavku
1. riječi: »u visini 1.600,00 kuna« zamjenjuju se riječima: »u visini 1.800,00
kuna«, a riječi: »najmanje 1.600,00 kuna, a najviše do 3.000,00 kuna« zamjenjuju
se riječima: »najmanje 1.800,00 kuna, a najviše do 3.200,00 kuna«.

Članak 2.

Ovaj Zakon objavit će se u »Narodnim novinama«, a stupa na snagu 1. srpnja 2008.

Klasa: 410-01/08-01/02
Zagreb, 19. lipnja 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 73/2008-2421
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju Velimira Pleše za generalnog konzula Republike Hrvatske u Bosni i Hercegovini, sa sjedištem u Mostaru

### NN 73/2008 (26.6.2008.), Odluka o postavljenju Velimira Pleše za generalnog konzula Republike Hrvatske u Bosni i Hercegovini, sa sjedištem u Mostaru

# PREDSJEDNIK REPUBLIKE HRVATSKE

**2423**

Na temelju odredbe članka 98. stavka 3. Ustava Republike Hrvatske, članka 23.
Zakona o vanjskim poslovima (»Narodne novine« broj 48/96), točke II. podtočke 8.
Odluke o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 080-02/08-01/148, urbroj: 50304/2-08-05 od 6. lipnja 2008.,
kojim je predsjednik Vlade Republike Hrvatske dao prethodni supotpis, donosim

## ODLUKU

kojom postavljam VELIMIRA PLEŠU za generalnog konzula Republike Hrvatske u Bosni
i Hercegovini, sa sjedištem u Mostaru i konzularnim ovlastima nad konzularnim
područjem koje obuhvaća sljedeće općine: Bileću, Bosansko Grahovo, Čapljinu,
Čitluk, Gacko, Glamoč, Grude, Jablanicu, Konjic, Kupres, Livno, Ljubinje,
Ljubuški, Mostar, Neum, Nevesinje, Posušje, Prozor/Rama, Ravno, Stolac, Široki
Brijeg, Tomislavgrad i Trebinje.
Ova Odluka stupa na snagu danom donošenja.

Klasa: 018-07/08-03/02
Urbroj: 71-05-03/1-08-9
Zagreb, 17. lipnja 2008.

Predsjednik
Republike Hrvatske
**Stjepan Mesić**, v. r.

Odluka, NN 73/2008-2423
## Odluka o davanju suglasnosti na Odluku o izmjenama i dopunama Odluke o davanju na uporabu i korištenje luke posebne namjene - športske luke Mornar, Uvala baluni 1

### NN 73/2008 (26.6.2008.), Odluka o davanju suglasnosti na Odluku o izmjenama i dopunama Odluke o davanju na uporabu i korištenje luke posebne namjene - športske luke Mornar, Uvala baluni 1

# VLADA REPUBLIKE HRVATSKE

**2433**

Na temelju članka 22. stavka 1. Zakona o pomorskom dobru i morskim lukama
(»Narodne novine«, br. 158/2003, 100/2004 i 141/2006), Vlada Republike Hrvatske
je na sjednici održanoj 20. lipnja 2008. godine donijela

## ODLUKU

### O DAVANJU SUGLASNOSTI NA ODLUKU O IZMJENAMA I DOPUNAMA ODLUKE O DAVANJU NA UPORABU I KORIŠTENJE LUKE POSEBNE NAMJENE – ŠPORTSKE LUKE MORNAR, UVALA BALUNI 1

I.

Daje se suglasnost na Odluku o izmjenama i dopunama Odluke o davanju na uporabu
i korištenje luke posebne namjene – športske luke Mornar, Uvala baluni 1, klase:
022-04/08-02/39, urbroja: 2181/1-02-08-01, koju je donijelo Županijsko
poglavarstvo Splitsko-dalmatinske županije na sjednici održanoj 28. veljače
2008. godine.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 342-21/08-02/01
Urbroj: 5030116-08-1
Zagreb, 20. lipnja 2008.

Potpredsjednica Vlade i
ministrica obitelji, branitelja i međugeneracijske solidarnosti
**Jadranka Kosor, dipl. iur**., v. r.

Odluka, NN 73/2008-2433
## Odluka o izmjeni Odluke o osnivanju luka posebne namjene - vojnih luka

### NN 73/2008 (26.6.2008.), Odluka o izmjeni Odluke o osnivanju luka posebne namjene - vojnih luka

# VLADA REPUBLIKE HRVATSKE

**2434**

Na temelju članka 80. stavka 1. Zakona o pomorskom dobru i morskim lukama
(»Narodne novine«, br. 158/2003 i 141/2006), Vlada Republike Hrvatske je na
sjednici održanoj 20. lipnja 2008. godine, donijela

## ODLUKU

### O IZMJENI ODLUKE O OSNIVANJU LUKA POSEBNE NAMJENE – VOJNIH LUKA

I.

U Odluci o osnivanju luka posebne namjene – vojnih luka (»Narodne novine«, broj
89/2004), u točki V. stavku 4. podtočka 1. mijenja se i glasi:
»1. Vojnu luku Pula čini kopneni dio pomorskog dobra koji se sastoji od k.č.br.
5297 i 5298 i dijela k.č.br. 5299 i 5300, sve k.o. Pula.
Akvatorij luke obuhvaća prostor 50 m od obale.«.

II.

Ova Odluka stupa na snagu danom objave u »Narodnim novinama«.

Klasa: 934-01/08-03/03
Urbroj: 5030109-08-1
Zagreb, 20. lipnja 2008.

Predsjednik
**dr. sc. Ivo Sanader**, v. r.

Odluka, NN 73/2008-2434
## Rješenje o razrješenju pomoćnika ravnatelja Državnog hidrometeorološkog zavoda

### NN 73/2008 (26.6.2008.), Rješenje o razrješenju pomoćnika ravnatelja Državnog hidrometeorološkog zavoda

# VLADA REPUBLIKE HRVATSKE

**2439**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 6.a stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000. 59/2001, 190/2003 — pročišćeni tekst, 199/2003 i 79/2007), Vlada
Republike Hrvatske je na sjednici održanoj 20. lipnja 2008. godine donijela

## RJEŠENJE

### O RAZRJEŠENJU POMOĆNIKA RAVNATELJA DRŽAVNOG HIDROMETEOROLOŠKOG ZAVODA

Razrješuje se NINO RADETIĆ dužnosti pomoćnika ravnatelja Državnog
hidrometeorološkog zavoda.

Klasa: 080-02/08-02/350
Urbroj: 50304/2-08-01
Zagreb, 20. lipnja 2008.

Predsjednik
**dr. sc. Ivo Sanader**, v. r.

Rješenje, NN 73/2008-2439
## Rješenje o imenovanju pomoćnika ravnatelja za Službu informatike i tehnike u Državnom hidrometeorološkom zavodu

### NN 73/2008 (26.6.2008.), Rješenje o imenovanju pomoćnika ravnatelja za Službu informatike i tehnike u Državnom hidrometeorološkom zavodu

# VLADA REPUBLIKE HRVATSKE

**2440**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), članka 6.a stavka
2. Zakona o sustavu državne uprave (»Narodne novine«, br. 75/93. 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007) i članka 74.
stavka 5. Zakona o državnim službenicima (»Narodne novine«, br. 92/2005,
107/2007 i 27/2008). Vlada Republike Hrvatske je na sjednici održanoj 20. lipnja
2008. godine donijela

## RJEŠENJE

### O IMENOVANJU POMOĆNIKA RAVNATELJA ZA SLUŽBU INFORMATIKE I TEHNIKE U DRŽAVNOM HIDROMETEOROLOŠKOM ZAVODU

Imenuje se dr. sc. BOJAN LIPOVŠČAK pomoćnikom ravnatelja Za Službu informatike i
tehnike u Državnom hidrometeorološkom zavodu.

Klasa: 080-02/08-01/420
Urbroj: 50304/2-08-01
Zagreb, 20. lipnja 2008.

Predsjednik
**dr. sc. Ivo Sanader**, v. r.

Rješenje, NN 73/2008-2440
## Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj - kolovoz 2007.

### NN 73/2008 (26.6.2008.), Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj - kolovoz 2007.

# OBJAVA

**2450**

Državni zavod za statistiku objavljuje:

### PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE SIJEČANJ – KOLOVOZ 2007.

Prosječna mjesečna isplaćena neto plaća po zaposlenome u pravnim osobama
Republike Hrvatske za razdoblje siječanj – kolovoz 2007. iznosila je 4.798 kn.

Klasa: 953-03/01-08/25
Urbroj: 555-05-02-08-25
Zagreb, 16. lipnja 2008.

Ravnatelj
**mr. sc. Ivan Kovač**, v. r.

Ostalo, NN 73/2008-2450
## Odluka o imenovanju Zdravka Galića pročelnikom Odjela za informatiku u Stručnoj službi Ureda predsjednika Republike Hrvatske

### NN 74/2008 (27.6.2008.), Odluka o imenovanju Zdravka Galića pročelnikom Odjela za informatiku u Stručnoj službi Ureda predsjednika Republike Hrvatske

# PREDSJEDNIK REPUBLIKE HRVATSKE

**2451**

Na temelju odredbe članka 106. Ustava Republike Hrvatske, članka 7. stavka 1.
Odluke o Uredu predsjednika Republike Hrvat­ske (»Narodne novine«, broj 80/00,
06/04 i 54/05) te članaka 8. i 17. Pravilnika o unutarnjem redu Ureda
predsjednika Republike Hrvatske donosim

## ODLUKU

### O IMENOVANJU PROČELNIKA ODJELA ZA INFORMATIKU U STRUČNOJ SLUŽBI UREDA PREDSJEDNIKA REPUBLIKE HRVATSKE

ZDRAVKO GALIĆ, dipl. ing., imenuje se pročelnikom Odjela za Informatiku u
Stručnoj službi Ureda predsjednika Republike Hrvat­ske.
Ova Odluka stupa na snagu 20. lipnja 2008. godine.

Klasa: 080-02/08-01/08
Urbroj: 71-05-03/1-08-1
Zagreb, 17. lipnja 2008.

Predsjednik
Republike Hrvatske
**Stjepan Mesić**, v. r.

Odluka, NN 74/2008-2451
## Uredba o izmjenama Uredbe za provođenje Zakona o konvalidaciji za upravno područje rada, zapošljavanja, mirovinskog i invalidskog osiguranja, doplatka za djecu, socijalne skrbi i zaštite vojnih i civi

### NN 74/2008 (27.6.2008.), Uredba o izmjenama Uredbe za provođenje Zakona o konvalidaciji za upravno područje rada, zapošljavanja, mirovinskog i invalidskog osiguranja, doplatka za djecu, socijalne skrbi i zaštite vojnih i civi

# VLADA REPUBLIKE HRVATSKE

**2452**

Na temelju članka 3. Zakona o konvalidaciji (»Narodne novine«, broj 104/97),
Vlada Republike Hrvatske je na sjednici održanoj 20. lipnja 2008. godine
donijela

## UREDBU

### O IZMJENAMA UREDBE ZA PROVOĐENJE ZAKONA O KONVALIDACIJI ZA UPRAVNO PODRUČJE RADA, ZAPOŠLJAVANJA, MIROVINSKOG I INVALIDSKOG OSIGURANJA, DOPLATKA ZA DJECU, SOCIJALNE SKRBI I ZAŠTITE VOJNIH I CIVILNIH INVALIDA RATA

Članak 1.

U Uredbi za provođenje Zakona o konvalidaciji za upravno područje rada,
zapošljavanja, mirovinskog i invalidskog osiguranja, doplatka za djecu,
socijalne skrbi i zaštite vojnih i civilnih invalida rata (»Narodne novine«,
broj 51/98), naziv Uredbe mijenja se i glasi: »Uredba za provođenje Zakona o
konvalidaciji za upravno područje rada, zapošljavanja, socijalne skrbi i zaštite
vojnih i civilnih invalida rata«.

Članak 2.

U članku 1. iza riječi: »nezaposlenosti«, riječi: »mirovinskog i invalidskog
osiguranja, doplatka za djecu,« brišu se.

Članak 3.

Naslov iznad članka 5. i članak 5. brišu se.

Članak 4.

Ova Uredba stupa na snagu danom objave u »Narodnim novinama«.

Klasa: 016-01/08-01/01
Urbroj: 5030104-08-1
Zagreb, 20. lipnja 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Uredba, NN 74/2008-2452
## Pravilnik o izmjenama i dopunama Pravilnika o navođenju hranjivih vrijednosti hrane

### NN 74/2008 (27.6.2008.), Pravilnik o izmjenama i dopunama Pravilnika o navođenju hranjivih vrijednosti hrane

# MINISTARSTVO POLJOPRIVREDE, RIBARSTVA I RURALNOG RAZVOJA

**2457**

Na temelju članka 17. stavka 3. Zakona o hrani (»Narodne novine« broj 46/07)
ministar poljoprivrede, ribarstva i ruralnog razvoja, donosi

## PRAVILNIK

### O IZMJENAMA I DOPUNAMA PRAVILNIKA O NAVOĐENJU HRANJIVIH VRIJEDNOSTI HRANE

Članak 1.

U cijelom tekstu Pravilnika o navođenju hranjivih vrijednosti hrane (»Narodne
novine«, br. 60/08) riječ »pakovina« zamjenjuju se riječju »pretpakovina«, u
odgovarajućem broju i padežu.

Članak 2.

U članku 8., alineja 2. mijenja se i glasi:
»– nanizani u liniji, ukoliko nema dovoljno raspoloživog prostora za tabelarni
oblik.«

Članak 3.

U Prilogu 1. u tablici *Vitamini i minerali koji se mogu navoditi i njihove
preporučene dnevne količine (RDA*), u retku 8. stupcu 2, dodaje se broj 2.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-01/11
Urbroj: 525-13-08-01
Zagreb, 16. lipnja 2008.

Ministar
**mr. sc. Božidar Pankretić**, v. r.

Pravilnik, NN 74/2008-2457
## Pravilnik o izmjeni i dopuni Pravilnika o kakvoći svježeg sirovog mlijeka

### NN 74/2008 (27.6.2008.), Pravilnik o izmjeni i dopuni Pravilnika o kakvoći svježeg sirovog mlijeka

# MINISTARSTVO POLJOPRIVREDE, RIBARSTVA I RURALNOG RAZVOJA

**2459**

Na temelju članka 38., stavka 4. Zakona o stočarstvu (»Narodne novine« br.
70/97., 36/98., 156/03. i 132/06.) ministar poljoprivrede, ribarstva i ruralnog
razvoja donosi

## PRAVILNIK

### O IZMJENI I DOPUNI PRAVILNIKA O KAKVOĆI SVJEŽEG SIROVOG MLIJEKA

Članak 1.

U Pravilniku o kakvoći svježeg sirovog mlijeka (»Narodne novine« br. 102/00. i
111/00.) u članku 2. iza stavka l. dodaje se novi stavak koji glasi:
»Pri otkupu mlijeka, u svrhu izračuna njegove novčane vrijednosti, količina
preuzetog mlijeka izražena u volumnim jedinicama (litre) obračunava se u
težinske jedinice (kg) korištenjem faktora korekcije koji iznosi za:
– kravljeg i kozjeg mlijeka 1,030
– ovčjeg mlijeka 1.036.«
Postojeći stavak 2. postaje stavak 3.

Članak 2.

U članku 12. u točki 3. riječ: »jedan« zamjenjuje se riječju: »dva«.

Članak 3.

U članku 15. stavak 1. mijenja se i glasi:
»Pojedinačni i prosječni rezultati ispitivanja sadržaja mliječne masti i
bjelančevina utvrđuju se u gramima svakog sastojka u 100 grama mlijeka, a
prikazuju se kao postotne vrijednosti težinskih udjela sadržaja masti i
bjelančevina na razini točnosti od dva decimalna mjesta.«
U stavku 2. iza riječi: »prosječni« dodaje se riječ: »težinski«.

Članak 4.

Poglavlje 5. i članci 21. i 22. brišu se. Poglavlja 6. i 7. postaju poglavlja 5.
i 6.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-01/12
Urbroj: 525-2-08-1
Zagreb, 16. lipnja 2008.

Ministar
**mr. sc. Božidar Pankretić**, v. r.

Pravilnik, NN 74/2008-2459
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama Pravilnika o službenim kontrolama koje se provode radi verifikacije postupanja u skladu s odredbama propisa o hrani i hrani za životinje, te propisa o zdravlju i zaštiti životinj

### NN 74/2008 (27.6.2008.), Pravilnik o izmjenama Pravilnika o službenim kontrolama koje se provode radi verifikacije postupanja u skladu s odredbama propisa o hrani i hrani za životinje, te propisa o zdravlju i zaštiti životinj

# MINISTARSTVO POLJOPRIVREDE, RIBARSTVA I RURALNOG RAZVOJA

**2460**

Na temelju članka 85. podstavka 1. Zakona o hrani (»Narodne novine«, broj
46/2007) ministar poljoprivrede, ribarstva i ruralnog razvoja donosi

## PRAVILNIK

### O IZMJENAMA PRAVILNIKA O SLUŽBENIM KONTROLAMA KOJE SE PROVODE RADI VERIFIKACIJE POSTUPANJA U SKLADU S ODREDBAMA PROPISA O HRANI I HRANI ZA ŽIVOTINJE, TE PROPISA O ZDRAVLJU I ZAŠTITI ŽIVOTINJA

Članak 1.

U Pravilniku o službenim kontrolama koje se provode radi verifikacije postupanja
u skladu s odredbama propisa o hrani i hrani za životinje, te propisa o zdravlju
i zaštiti životinja (»Narodne novine«, broj 99/07), u članku 59. stavku 2.
alineja 24. mijenja se i glasi:
»– članak 8. stavak 1. ovoga Pravilnika stupa na snagu 1. siječnja 2009.
godine.«

Članak 2.

Ovaj Pravilnik stupa na snagu 1. srpnja 2008. godine.

Klasa: 011- 02/08-01/12
Urbroj: 525-13-08-1
Zagreb, 26. lipnja 2008.

Ministar
**mr. sc. Božidar Pankretić**, v. r.

Pravilnik, NN 74/2008-2460
## Pravilnik o izmjenama i dopunama Pravilnika o načinu prikupljanja podataka, vođenju registra, te uvjetima korištenja podataka o šumskim požarima

### NN 74/2008 (27.6.2008.), Pravilnik o izmjenama i dopunama Pravilnika o načinu prikupljanja podataka, vođenju registra, te uvjetima korištenja podataka o šumskim požarima

# MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

**2462**

Na temelju članka 40. stavka 4. Zakona o šumama (»Narodne novine« broj 140/05 i
82/06) ministar regionalnog razvoja, šumarstva i vodnoga gospodarstva, donosi

## PRAVILNIK

### O IZMJENAMA PRAVILNIKA O NAČINU PRIKUPLJANJA PODATAKA, VOĐENJU REGISTRA, TE UVJETIMA KORIŠTENJA PODATAKA O ŠUMSKIM POŽARIMA

Članak 1.

U Pravilniku o načinu prikupljanja podataka, vođenju registra, te uvjetima
korištenja podataka o šumskim požarima (»Narodne novine« broj 126/06 i 101/07)
članak 3. mijenja se i glasi:
»Registar se sastoji od baze podataka smještene u Ministarstvu nadležnom za
poslove šumarstva (u daljnjem tekstu: Ministarstvo) s arhivskim povijesnim i
aktualnim podacima, korisničke aplikacije, prateće dokumentacije, propisanih
postupaka i procedura za njegov kontinuiran i ispravan rad.«

Članak 2.

Obrasci ŠP-1 i ŠP-2 koji su prilog i sastavni dio Pravilnika o načinu
prikupljanja podataka, vođenju registra te uvjetima korištenja podataka o
šumskim požarima (»Narodne novine« broj 126/06 i 101/07) zamjenjuju se novim
obrascima ŠP-1 i ŠP-2 koji su prilog i sastavni dio ovoga Pravilnika.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/08-01/01
Urbroj: 538-07-08-01
Zagreb, 9. lipnja 2008.

Ministar
**Petar Čobanković**, v. r.

|  |  |
| --- | --- |
|  | **REPUBLIKA HRVATSKA  MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA** |

[Obrazac ŠP-1](dodatni/377304.pdf)

|  |  |
| --- | --- |
|  | **REPUBLIKA HRVATSKA  MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA** |

[Obrazac ŠP-2](dodatni/377305.pdf)

Pravilnik, NN 74/2008-2462
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o određivanju Zavoda za javno zdravstvo Grada Zagreba "Referentnim centrom Ministarstva zdravstva i socijalne skrbi za farmakoepidemiologiju"

### NN 74/2008 (27.6.2008.), Rješenje o određivanju Zavoda za javno zdravstvo Grada Zagreba "Referentnim centrom Ministarstva zdravstva i socijalne skrbi za farmakoepidemiologiju"

# MINISTARSTVO ZDRAVSTVA I SOCIJALNE SKRBI

**2464**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 12/03, 48/05 i
85/06) na prijedlog Nacionalnog zdravstvenog vijeća Ministarstva zdravstva i
socijalne skrbi te na temelju članka 202. stavak l. Zakona o općem upravnom
postupku (»Narodne novine« broj 53/91 i 103/96), donosi

## RJEŠENJE

Zavod za javno zdravstvo Grada Zagreba određuje se »Referentnim centrom
Ministarstva zdravstva i socijalne skrbi za farmakoepidemiologiju«.

Klasa: UP/I-510-01/05-01/2
Urbroj: 534-07-l-2/6-08-32
Zagreb, 20. lipnja 2008.

Ministar
**mr. Darko Milinović, dr. med.**, v. r.

Rješenje, NN 74/2008-2464
## Rješenje kojim se Hrvoju Ribariću, izdaje dozvola za obavljanje poslova brokera, na neodređeno vrijeme

### NN 74/2008 (27.6.2008.), Rješenje kojim se Hrvoju Ribariću, izdaje dozvola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**2471**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te odredbi članka 56. Zakona o tržištu vrijednosnih papira (»Narodne novine« br.
84/02 i 138/06), Uprava Hrvatske agencije za nadzor financijskih usluga, na
zahtjev Hrvoja Ribarića iz Zagreba, Ivana Trnskog 1, u predmetu izdavanja
dozvole za obavljanje poslova brokera, na sjednici održanoj 19. lipnja 2008.
godine donijela je

## RJEŠENJE

1. Hrvoju Ribariću iz Zagreba, Ivana Trnskog 1, izdaje se dozvola za
obavljanje
poslova brokera, na neodređeno vrijeme.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 391.
3. Izrjeka ovog rješenja objavit će se u Narodnim novinama.

Klasa: UP/I-451-04/08-07/60
Urbroj: 326-111/08-4
Zagreb, 19. lipnja 2008.

Član Uprave
**Ivica Letinić**, v. r.

Rješenje, NN 74/2008-2471
## Rješenje kojim se Krešimiru Steinbaueru i Christianu Piringeru daje odobrenje za obavljanje funkcije člana Uprave društva SG Savjetovanje d.o.o. i društvu SG Savjetovanje d.o.o., Zagreb,...

### NN 74/2008 (27.6.2008.), Rješenje kojim se Krešimiru Steinbaueru i Christianu Piringeru daje odobrenje za obavljanje funkcije člana Uprave društva SG Savjetovanje d.o.o. i društvu SG Savjetovanje d.o.o., Zagreb,...

# HRVATSKA AGENCIJA ZA NADZOR FINANCIJSKIH USLUGA

**2474**

Na temelju odredbi članka 8. stavka 1. i članka 19. Zakona o Hrvatskoj agenciji
za nadzor financijskih usluga (»Narodne novine« br: 140/05), te odredbe članka
15. Zakona o leasingu (»Narodne novine« br. 135/06) u svezi s odredbama članka
14. i članka 21. Zakona o leasingu (»Narodne novine« br: 135/06) odlučujući u
objedinjenom postupku o zahtjevima Nadzornog odbora društva SG Savjetovanje
d.o.o., Zagreb, Ulica grada Vukovara 284, za izdavanje odobrenja za obavljanje
funkcije članova Uprave i zahtjeva društva SG Savjetovanje d.o.o., Zagreb, Ulica
grada Vukovara 284, za izdavanje odobrenja za obavljanje poslova leasinga, koje
zastupa opunomoćenica, odvjetnica Iva Tokić iz Odvjetničkog društva Porobija &
Porobija, iz Zagreba, Galleria Importanne, Iblerov trg 10/VII, Uprava Hrvatske
agencije za nadzor financijskih usluga na sjednici održanoj 19. lipnja 2008.,
donijela je

## RJEŠENJE

I. Krešimiru Steinbaueru iz Zagreba, Klaićeva 42, rođenom 21. siječnja 1972. u
Zagrebu, daje se odobrenje za obavljanje funkcije člana Uprave društva SG
Savjetovanje d.o.o., Zagreb, Ulica grada Vukovara 284, MBS: 080634712.
II. Christianu Piringeru iz Republike Austrije, Beč, Kupelwiesergasse 17/11,
rođenom 2. kolovoza 1967. u Beču, Republika Austrija, daje se odobrenje za
obavljanje funkcije člana Uprave društva SG Savjetovanje d.o.o., Zagreb, Ulica
grada Vukovara 284, MBS: 080634712.
III. Društvu SG Savjetovanje d.o.o., Zagreb, Ulica grada Vukovara 284, MBS:
080634712, daje se odobrenje za obavljanje poslova financijskog leasinga i
poslova operativnog leasinga.
IV. Izjeka ovog Rješenja objavit će se u »Narodnim novinama«.

Klasa: UP/I-451-01/08-02/07
Urbroj: 326-114-08-11
Zagreb, 19. lipnja 2008.

Član Uprave
**Ivica Letinić**, v. r.

Rješenje, NN 74/2008-2474
## Rješenje kojim se društvu za upravljanje investicijskim fondovima Erste Invest d.o.o. Zagreb, odobrava osnivanje Erste Elite otvorenog investicijskog fonda s privatnom ponudom

### NN 74/2008 (27.6.2008.), Rješenje kojim se društvu za upravljanje investicijskim fondovima Erste Invest d.o.o. Zagreb, odobrava osnivanje Erste Elite otvorenog investicijskog fonda s privatnom ponudom

# HRVATSKA AGENCIJA ZA NADZOR FINANCIJSKIH USLUGA

**2476**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 50., 124., 126. i 142. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima Erste Invest d.o.o.
Zagreb, Ilica 10, u predmetu odobrenja za osnivanje i prijave upisa u registar
fondova Erste Elite otvorenog investicijskog fonda s privatnom ponudom, na
sjednici održanoj 19. lipnja 2008. donosi:

## RJEŠENJE

1. Društvu za upravljanje investicijskim fondovima Erste Invest d.o.o. Zagreb,
Ilica 10, odobrava se osnivanje Erste Elite otvorenog investicijskog fonda s
privatnom ponudom.
2. Društvu za upravljanje investicijskim fondovima Erste Invest d.o.o. Zagreb,
Ilica 10, odobrava se Prospekt i Statut Erste Elite otvorenog investicijskog
fonda s privatnom ponudom.
3. Odobrava se izbor Erste & Steiermärkische Bank, Rijeka, Jadranski trg 3a, za
obavljanje poslova depozitne banke za Erste Elite otvoreni investicijski fond s
privatnom ponudom i to na temelju Ugovora sklopljenog 25. siječnja 2008. između
društva za upravljanje investicijskim fondovima Erste Invest d.o.o. Zagreb,
Ilica 10, i Erste & Steiermärkische Bank, Rijeka, Jadranski trg 3a.
4. Erste Elite otvoreni investicijski fond s privatnom ponudom upisuje se u
registar fondova pod identifikacijskim brojem PPM121.
5. Izrjeka ovog rješenja objavit će se u »Narodnim novinama«.

Klasa: UP/I-451-04/08-06/02
Urbroj: 326-113-08-8
Zagreb, 19. lipnja 2008.

Član uprave
**Ivica Letinić**, v. r.

Rješenje, NN 74/2008-2476
## Rješenje kojim se društvu za upravljanje investicijskim fondovima Erste Invest d.o.o. Zagreb, odobrava osnivanje Erste Exclusive otvorenog investicijskog fonda s privatnom ponudom

### NN 74/2008 (27.6.2008.), Rješenje kojim se društvu za upravljanje investicijskim fondovima Erste Invest d.o.o. Zagreb, odobrava osnivanje Erste Exclusive otvorenog investicijskog fonda s privatnom ponudom

# HRVATSKA AGENCIJA ZA NADZOR FINANCIJSKIH USLUGA

**2477**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« broj 140/05)
i članka 5., 50., 124., 126. i 142. Zakona o investicijskim fondovima (»Narodne
novine« broj 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima Erste Invest d.o.o.
Zagreb, Ilica 10, u predmetu odobrenja za osnivanje i prijave upisa u registar
fondova Erste Exclusive otvorenog investicijskog fonda s privatnom ponudom, na
sjednici održanoj 19. lipnja 2008. donosi:

## RJEŠENJE

1. Društvu za upravljanje investicijskim fondovima Erste Invest d.o.o. Zagreb,
Ilica 10, odobrava se osnivanje Erste Exclusive otvorenog investicijskog fonda s
privatnom ponudom.
2. Društvu za upravljanje investicijskim fondovima Erste Invest d.o.o. Zagreb,
Ilica 10, odobrava se Prospekt i Statut Erste Exclusive otvorenog investicijskog
fonda s privatnom ponudom.
3. Odobrava se izbor Erste & Steiermärkische Bank, Rijeka, Jadranski trg 3a, za
obavljanje poslova depozitne banke za Erste Elite otvoreni investicijski fond s
privatnom ponudom i to na temelju Ugovora sklopljenog 25. siječnja 2008. između
društva za upravljanje investicijskim fondovima Erste Invest d.o.o. Zagreb,
Ilica 10, i Erste & Steiermärkische Bank, Rijeka, Jadranski trg 3a.
4. Erste Exclusive otvoreni investicijski fond s privatnom ponudom upisuje se u
registar fondova pod identifikacijskim brojem PPM120.
5. Izrjeka ovog rješenja objavit će se u »Narodnim novinama«.

Klasa: UP/I-451-04/08-06/01
Urbroj: 326-113-08-8
Zagreb, 19. lipnja 2008.

Član Uprave
**Ivica Letinić**, v. r.

Rješenje, NN 74/2008-2477
## Odluka o potvrđivanju Godišnjih financijskih izvješća Hrvatske banke za obnovu i razvitak za 2007. godinu

### NN 75/2008 (1.7.2008.), Odluka o potvrđivanju Godišnjih financijskih izvješća Hrvatske banke za obnovu i razvitak za 2007. godinu

# HRVATSKI SABOR

**2486**

Na temelju članka 80. Ustava Republike Hrvatske i članka 22. stavka 1. Zakona o
Hrvatskoj banci za obnovu i razvitak (»Narodne novine«, br. 138/06.), Hrvatski
sabor na sjednici 19. lipnja 2008., donio je

## ODLUKU

### O POTVRĐIVANJU GODIŠNJIH FINANCIJSKIH IZVJEŠĆA HRVATSKE BANKE ZA OBNOVU I RAZVITAK ZA 2007. GODINU

Potvrđuju se Godišnja financijska izvješća Hrvatske banke za obnovu i razvitak
za 2007. godinu koja je utvrdio Nadzorni odbor Hrvatske banke za obnovu i
razvitak 15. svibnja 2008.

Klasa: 021-12/08-09/16
Zagreb, 19. lipnja 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Odluka, NN 75/2008-2486
## Odluka o razrješenju člana Sveučilišnog savjeta Sveučilišta u Zagrebu

### NN 75/2008 (1.7.2008.), Odluka o razrješenju člana Sveučilišnog savjeta Sveučilišta u Zagrebu

# HRVATSKI SABOR

**2487**

Na temelju članka 80. Ustava Republike Hrvatske, Hrvatski sabor na sjednici 19.
lipnja 2008. donio je

## ODLUKU

### O RAZRJEŠENJU ČLANA SVEUČILIŠNOG SAVJETA SVEUČILIŠTA U ZAGREBU

Razrješuje se na osobni zahtjev član Sveučilišnog savjeta Sveučilišta u Zagrebu
dr. sc. ŽELJKO HORVATIĆ, profesor emeritus Sveučilišta u Zagrebu.

Klasa: 021-13/08-07/88
Zagreb, 19. lipnja 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Odluka, NN 75/2008-2487
## Odluka o imenovanju članova Odbora za podjelu državnih nagrada za znanost iz reda istaknutih znanstvenih djelatnika

### NN 75/2008 (1.7.2008.), Odluka o imenovanju članova Odbora za podjelu državnih nagrada za znanost iz reda istaknutih znanstvenih djelatnika

# HRVATSKI SABOR

**2488**

Na temelju članka 80. Ustava Republike Hrvatske i članka 15. stavka 1. Zakona o
hrvatskim državnim nagradama za znanost (»Narodne novine«, br. 108/95., 104/97.
i 142/98.), Hrvatski sabor na sjednici 19. lipnja 2008. donio je

## ODLUKU

### O IMENOVANJU ČLANOVA ODBORA ZA PODJELU DRŽAVNIH NAGRADA ZA ZNANOST IZ REDA ISTAKNUTIH ZNANSTVENIH DJELATNIKA

I.

Za članove Odbora za podjelu državnih nagrada za znanost iz reda istaknutih
znanstvenih djelatnika imenuje se:
prof. dr. sc. PETAR SELEM, redoviti profesor na Filozofskom fakultetu u Zagrebu
i predsjednik Odbora za obrazovanje, znanost i kulturu Hrvatskoga sabora,
prof. dr. sc. IVAN PAVIĆ, redoviti profesor na Ekonomskom fakultetu Sveučilišta
u Splitu i rektor Sveučilišta u Splitu,
prof. dr. sc. DRAGICA KOZARIĆ KOVAČIĆ, redovita profesorica na Medicinskom
fakultetu Sveučilišta u Zagrebu i redovita članica Hrvatske akademije
medicinskih znanosti,
akademik MILAN MOGUŠ, predsjednik Hrvatske akademije znanosti i umjetnosti,
prof. dr. sc. NADA ČIKEŠ-MIHELČIĆ, redovita profesorica na Medicinskom fakultetu
Sveučilišta u Zagrebu,
prof. dr. sc. KREŠIMIR PAVELIĆ, znanstveni savjetnik Instituta »Ruđer Bošković«
i dopisni član Hrvatske akademije znanosti i umjetnosti,
prof. dr. sc. MARIO KOVAČ, sveučilišni profesor na Fakultetu za elektrotehniku i
računarstvo Sveučilišta u Zagrebu,
prof. dr. sc. JOSIP BALOBAN, redoviti profesor na Katoličkom bogoslovnom
fakultetu Sveučilišta u Zagrebu,
prof. dr. sc. ANTUN TUCAK, redoviti profesor na Medicinskom fakultetu
Sveučilišta J. J. Strossmayera u Osijeku,
prof. dr. sc. LUKA SOPTA, redoviti profesor na Tehničkom fakultetu Sveučilišta u
Rijeci,
prof. dr. sc. MARINA MILIČEVIĆ BRADAČ, redovita profesorica na Filozofskom
fakultetu Sveučilišta u Zagrebu,
prof. dr. sc. MILJENKO GRGIĆ, redoviti profesor i dekan Umjetničke akademije
Sveučilišta u Splitu.

II.

Dosadašnjim članovima Odbora za podjelu državnih nagrada za znanost iz reda
istaknutih znanstvenih djelatnika prof. dr. sc. Petru Selemu, prof. dr. sc.
Ivanu Paviću, prof. dr. sc. Dragici Kozarić Kovačić, akademiku Milanu Mogušu,
akademiku Nenadu Cambiju, prof. dr. sc. Nadi Čikeš-Mihelčić, prof. dr. sc.
Krešimiru Paveliću, prof. dr. sc. Mariu Kovaču, prof. dr. sc. Josipu Balobanu,
prof. dr. sc. Antunu Tucaku, prof. dr. sc. Ljerki Schiffler i prof. dr. sc. Luki
Sopti, protekom zakonskog roka, 30. travnja 2008. istekao je mandat člana Odbora
za podjelu državnih nagrada za znanost.

Klasa: 021-13/08-06/17
Zagreb, 19. lipnja 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Odluka, NN 75/2008-2488
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Izmjene Uvjeta kreditiranja infrastrukturnih i gospodarskih projekata

### NN 76/2008 (2.7.2008.), Izmjene Uvjeta kreditiranja infrastrukturnih i gospodarskih projekata

# FOND ZA REGIONALNI RAZVOJ REPUBLIKE HRVATSKE

**2500**

Na temelju članka 12. stavka 3. Zakona o Fondu za regionalni razvoj Republike
Hrvatske (»Narodne novine«, br. 107/2001), te Pravilnika o uvjetima i načinu
korištenja sredstava Fonda za regionalni razvoj Republike Hrvatske (»Narodne
novine«, br. 65/2002, 81/2004 i 41/2006), Upravni odbor Fonda za regionalni
razvoj Republike Hrvat­ske, na sjednici održanoj 27. svibnja 2008. godine donio
je

## IZMJENE

### UVJETA KREDITIRANJA INFRASTRUKTURNIH I GOSPODARSKIH PROJEKATA

Točka 1.

U Uvjetima kreditiranja infrastrukturnih i gospodarskih projekata (»Narodne
novine«, br. 101/2002, 81/2004 i 41/2006) u poglavlju 7. Uvjeti kredita, u točki
b) Kamatna stopa: mijenja se i glasi:
• za infrastrukturne projekte             2,5% godišnje
• za gospodarske projekte               4% godišnje«.

Točka 2.

Ove Izmjene i dopune, po dobivenoj suglasnosti Vlade Republike Hrvatske, stupaju
na snagu osmog dana od dana objave u »Narodnim novinama«.

Klasa: 030-02/08-02/24
Urbroj: 563-08-01

Predsjednik Uprave                                                         Predsjednik
**mr. Danijel Žamboki**, v. r.                                            Upravnog odbora

**Ivan Šuker**, v. r.

Ostalo, NN 76/2008-2500
## Rješenje kojim se društvu za upravljanje investicijskim fondovima ICF Invest d.o.o. Zagreb, odobrava osnivanje ICF Private 1 otvorenog investicijskog fonda s privatnom ponudom

### NN 76/2008 (2.7.2008.), Rješenje kojim se društvu za upravljanje investicijskim fondovima ICF Invest d.o.o. Zagreb, odobrava osnivanje ICF Private 1 otvorenog investicijskog fonda s privatnom ponudom

# HRVATSKA AGENCIJA ZA NADZOR FINANCIJSKIH USLUGA

**2508**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 50., 124., 126. i 142. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima ICF Invest d.o.o.
Zagreb, Miramarska 24, u predmetu odobrenja za osnivanje i prijave upisa u
registar fondova ICF Private 1 otvorenog investicijskog fonda s privatnom
ponudom, na sjednici održanoj 24. lipnja 2008. donosi

## RJEŠENJE

1. Društvu za upravljanje investicijskim fondovima ICF Invest d.o.o. Zagreb,
Miramarska 24, odobrava se osnivanje ICF Private 1 otvorenog investicijskog
fonda s privatnom ponudom.
2. Društvu za upravljanje investicijskim fondovima ICF Invest d.o.o. Zagreb,
Miramarska 24, odobrava se Prospekt i Statut ICF Private 1 otvorenog
investicijskog fonda s privatnom ponudom.
3. Odobrava se izbor Raiffeisenbank Austria d.d., Zagreb, Petrinjska 59, za
obavljanje poslova depozitne banke za ICF Private 1 otvoreni investicijski fond
s privatnom ponudom i to na temelju Ugovora sklopljenog 17. travnja 2008. između
društva za upravljanje investicijskim fondovima ICF Invest d.o.o. Zagreb,
Miramarska 24, i Raiffeisenbank Austria d.d., Zagreb, Petrinjska 59.
4. ICF Private 1 otvoreni investicijski fond s privatnom ponudom upisuje se u
registar fondova pod identifikacijskim brojem PPM125.
5. Izrjeka ovog rješenja objavit će se u »Narodnim novinama«.

Klasa: UP/I-451-04/08-06/10
Urbroj: 326-113-08-11
Zagreb, 24. lipnja 2008.

Član Uprave
**Ivica Letinić**, v. r.

Rješenje, NN 76/2008-2508
## Odluka o davanju suglasnosti na Statut Hrvatskog geodetskog instituta

### NN 77/2008 (4.7.2008.), Odluka o davanju suglasnosti na Statut Hrvatskog geodetskog instituta

# VLADA REPUBLIKE HRVATSKE

**2523**

Na temelju članka 30. stavka 2. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 136. stavka
4. Zakona o državnoj izmjeri i katastru nekretnina (»Narodne novine«, broj
16/2007), Vlada Republike Hrvat­ske je na sjednici održanoj 30. lipnja 2008.
godine donijela

## ODLUKU

### O DAVANJU SUGLASNOSTI NA STATUT HRVATSKOG GEODETSKOG INSTITUTA

I.

Daje se suglasnost na Statut Hrvatskog geodetskog instituta, u tekstu koji je
Vladi Republike Hrvatske dostavila Državna geodetska uprava aktom, klase:
023-01/08-01/01, urbroja: 541-02-01/1-08-18, od 23. lipnja 2008. godine.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 023-03/08-02/16
Urbroj: 5030105-08-1
Zagreb, 30. lipnja 2008.

Predsjednik
**dr. sc. Ivo Sanader**, v. r.

Odluka, NN 77/2008-2523
## Odluka o davanju suglasnosti na prijenos koncesije na pomorskog dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu

### NN 77/2008 (4.7.2008.), Odluka o davanju suglasnosti na prijenos koncesije na pomorskog dobru u svrhu gospodarskog korištenja radi obavljanja djelatnosti uzgoja školjaka u Malostonskom zaljevu

# VLADA REPUBLIKE HRVATSKE

**2529**

Na temelju članka 35. Zakona o pomorskom dobru i morskim lukama (»Narodne
novine«, br. 158/2003, 100/2004 i 141/0206), te članka 5. Uredbe o postupku
davanja koncesije na pomorskom dobru (»Narodne novine«, br. 23/2004, 101/2004 i
39/2006), Vlada Republike Hrvatske je na sjednici održanoj 2. srpnja 2008.
godine donijela

## ODLUKU

### O DAVANJU SUGLASNOSTI NA PRIJENOS KONCESIJE NA POMORSKOM DOBRU U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA U MALOSTONSKOM ZALJEVU

I.

Vlada Republike Hrvatske daje suglasnost na prijenos koncesije na pomorskom
dobru u svrhu gospodarskog korištenja radi obavljanja djelatnosti uzgoja
školjaka u Malostonskom zaljevu, a koje su dodijeljene Odlukom o koncesiji
pomorskog dobra u svrhu gospodarskog korištenja radi obavljanja djelatnosti
uzgoja školjaka i riba (»Narodne novine«, broj 66/2005), kako slijedi:

|  |  |  |
| --- | --- | --- |
| Redni broj (broj polja) | Dosadašnji korisnik koncesije | Novi ovlaštenik |
| 20 | Ivo Radinković | Zoran Radinković |

II.

Ovlaštenik koncesije iz točke I. ove Odluke stječe pravo gospodarskog korištenja
pomorskog dobra u svrhu uzgoja školjaka, te stječe sva prava i preuzima sve
obveze kako je određeno Odlukom o koncesiji pomorskog dobra u svrhu gospodarskog
korištenja radi obavljanja djelatnosti uzgoja školjaka i riba.

III.

Na temelju ove Odluke ovlašćuje se ministar mora, prometa i infrastrukture, da
potpiše ugovor o prijenosu koncesije, u roku od 30 dana od dana donošenja ove
Odluke.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 934-01/05-01/02
Urbroj: 5030116-08-3
Zagreb, 2. srpnja 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Odluka, NN 77/2008-2529
## Rješenja o razrješenju pomoćnice ravnatelja Državnog zavoda za intelektualno vlasništvo

### NN 77/2008 (4.7.2008.), Rješenja o razrješenju pomoćnice ravnatelja Državnog zavoda za intelektualno vlasništvo

# VLADA REPUBLIKE HRVATSKE

**2533**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 6.a stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 30. lipnja 2008. godine donijela

## RJEŠENJE

### O RAZRJEŠENJU POMOĆNICE RAVNATELJA DRŽAVNOG ZAVODA ZA INTELEKTUALNO VLASNIŠTVO

Razrješuje se mr. sc. LJILJANA KUTEROVAC dužnosti pomoćnice ravnatelja Državnog
zavoda za intelektualno vlasništvo.

Klasa: 080-02/08-02/355
Urbroj: 50304/2-08-01
Zagreb, 30. lipnja 2008.

Predsjednik
**dr. sc. Ivo Sanader**, v. r.

Rješenje, NN 77/2008-2533